สหรัฐประกาศภาวะฉุกเฉินด้านสาธารณสุข เพื่อรับมือกับการระบาดของไข้หวัดหมู
สหรัฐประกาศภาวะฉุกเฉินด้านสาธารณสุข เพื่อรับมือกับการระบาดของไข้หวัดหมู  ศูนย์ควบคุมและป้องกันโรคของสหรัฐ ระบุว่ามีคนเป็นไข้หวัดหมู 20
ในแคนาดามีคนเป็นไข้หวัดนี้ 4 คนในบรรดานักศึกษากลุ่มหนึ่ง ที่เพิ่งเดินทางไปเม็กซิโกกลับมาส่วนในเม็กซิโกเจ้าหน้าที่กล่าวว่า มีคนเสียชีวิตเนื่องจากโรคนี้ 86 คน และล้มป่วยมากกว่า 1,300คน เจ้าหน้าที่สั่งระงับการแสดงคอนเสิร์ต และการแข่งกีฬาต่างๆ และโบสถ์บางแห่งยกเลิกงานพิธีเพื่อป้องกันการแพร่เชื้อติดต่อ องค์การอนามัยโลกประกาศว่าเชื้อไวรัสนี้เป็นเรื่องความวิตกระหว่างประเทศในความฉุกเฉินด้านสาธารณสุขซึ่งมีศักยภาพว่าจะกลายเป็นโรคระบาดใหญ่ได้ ตอนนี้ยังไม่มีโรคระบาดใหญ่ทั่วโลกยังไม่แน่ชัดว่ามีคนติดเชื้อไข้หวัดหมูมากน้อยแค่ไหนและยังไม่แน่ชัดว่าเชื้อไวรัสนี้แพร่ยากง่ายเพียงใด แต่เจ้าหน้าที่ด้านสาธารณสุขในประเทศต่างๆจำเป็นจะต้องดำเนินมาตรการป้องกันไว้ก่อน เมื่อวันเสาร์องค์การอนามัยโลกประกาศขอให้ทุกประเทศทั่วโลก เร่งดำเนินการสอดส่องสำรวจตรวจหาเชื้อไวรัสไข้หวัดใหญ่สายพันธุ์A/H1N1 ซึ่งเป็นเชื้อไวรัสไข้หวัดใหญ่ของสสัตว์ปีกของหมู และของคนรวมกัน เรียกสั้นๆ ว่า Swine Flu หรือไข้หวัดหมู ไข้หวัดใหญ่นี้ต่างไปจากไข้หวัดใหญ่ธรรมดา และคนเราไม่มีภูมิต้านทานธรรมชาติป้องกันเชื้อไวรัสที่มีเชื้อพันธุ์ของสัตว์อยู่ด้วยแบบนี้การพัฒนาวัคซีนใหม่สำหรับป้องกันไข้หวัดชนิดใหม่นั้น ใช้เวลาหลายเดือน องค์การอนามัยโลกจะพิจารณาในวันอังคารนี้ว่า จะยกระดับอันตรายคุกคามขึ้นเป็นระดับโรคระบาดใหญ่หรือไม่ซึ่งจะมีการเตือนให้มีการดำเนินงานเพิ่มเติม ในการควบคุมโรค เชื้อไวรัสใหม่นี้อาจบำบัดได้ด้วยยา Tamiflu และ Ralenza นอกจากนั้น องค์การอนามัยโลกต้องการจะทราบว่าเชื้อไวรัสใหม่นี้แพร่ตัวติดต่อจากคนหนึ่งไปยังอีกคนหนึ่ง ได้ง่ายแค่ไหนทางเจ้าหน้าที่สหรัฐกำลังศึกษาเรื่องนี้อยู่ และทางศูนย์ควบคุม และป้องกันโรคของสหรัฐได้ดำเนินการขั้นต้นเพื่อเตรียมการสำหรับการพัฒนา และผลิตวัคซีนในกรณีที่มีการตัดสินใจให้ทำเช่นนั้นแล้ว นายโฮเซ อันเฮลคอร์โดบา รัฐมนตรีว่าการสาธารณสุขของเม็กซิโก ซึ่งมีคนเสียชีวิตเพราะโรคนี้ไป 86คนแล้วกล่าวว่า เชื้อไข้หวัดใหญ่ชนิดใหม่นี้ กลายพันธุ์มาจากเชื้อไวรัสที่เป็นในหมูมาเป็นในคนและจัดว่าเป็นโรคทางเดินหายใจ ที่แพร่ระบาดได้ กระทรวงสาธารณสุขของเม็กซิโก แนะนำให้ประชาชนหลีกเลี่ยงการอยู่ในที่ที่มีคนแออัด ตอนนี้ความสนใจทั่วโลกมุ่งอยู่ที่คนเดินทางขณะที่นักวิทยาศาสตร์วิตกกันมานานหลายปีแล้วว่า จะมีเชื้อไวรัสไข้หวัดใหญ่ชนิดใหม่ที่อาจกลายเป็นโรคระบาดใหญ่แพร่ออกไปทั่วโลก เนื่องจากการเดินทางไปมาที่ต่างๆสะดวกรวดเร็วมาก การประกาศการมีโรคระบาดใหญ่นั้นมักจะมีขึ้นเมื่อมีเชื้อไวรัสชนิดใหม่ขึ้นมา และมีน้อยคนที่มีภูมิต้านทานเชื้อไวรัสนั้นติดต่อแพร่ออกไปได้ง่าย และคงอยู่ในหมู่ประชากรจำนวนมากและเป็นสาเหตุให้คนจำนวนมากล้มป่วยอย่างร้ายแรง ศูนย์ควบคุมและป้องกันโรคของสหรัฐกล่าวว่าไข้หวัดหมูมักเกิดในคนที่อยู่ใกล้ชิดสัมผัสกับหมู แต่การติดเชื้อจากคนถึงคนก็อาจเกิดขึ้นได้มีอาการคล้ายกับเป็นไข้หวัดใหญ่ คือ มีไข้ เซื่องซึม เบื่ออาหาร และไอบางคนอาจมีน้ำมูก เจ็บคอ คลื่นไส้ อาเจียร และท้องเดินด้วย ผู้อำนวยการองค์การอนามัยโลกMargaret Chan เตือนประเทศต่างๆทั่วโลกให้ระวังจับตาดูอย่างใกล้ชิดเกี่ยวกับการแพร่ระบาดของความเจ็บป่วย ที่มีอาการคล้ายไข้หวัดใหญ่และนิวโมเนียหรือปอดอักเสบร้ายแรง ผู้อำนวยการองค์การอนามัยโลกประชุมฉุกเฉิน กับบรรดาผู้เชี่ยวชาญในวันเสาร์และกล่าวว่าทางองค์การยังบอกไม่ได้ว่า โรคนี้จะกลายเป็นโรคระบาดใหญ่หรือไม่และยังมีอีกหลายสิ่งหลายอย่างที่นักวิทยาศาสตร์ ยังไม่ทราบเกี่ยวกับโรคนี้ อย่างเส้นทางการติดต่อแพร่เชื้อของไวรัส การติดเชื้อแรกเริ่มนั้นเกิดขึ้นจากอะไร การติดเชื้อเป็นไปยากง่ายแค่ไหนทำไมจึงยังไม่มีคนเสียชีวิตเพราะโรคนี้ในสหรัฐขณะที่มีคนเสียชีวิตหลายสิบคนในเม็กซิโก เป็นต้น Keiji Fuguda รองผู้อำนวยการองค์การอนามัยโลกกล่าวว่าเชื้อไวรัสที่ตรวจพบในผู้ป่วยในสหรัฐกับในเม็กซิโกดูเหมือนจะคล้ายกันแต่อาการผู้ป่วยในเม็กซิโกร้ายแรงกว่าผู้ป่วยในสหรัฐมาก เจ้าหน้าที่ผู้นี้กล่าวว่าเชื้อไวรัสนี้อาจมีพิษร้ายแรงขึ้นหรืออ่อนลงก็ได้ เมื่อเวลาผ่านไป เพราะเชื้อไวรัสไข้หวัดใหญ่ชนิดต่างๆมักจะเปลี่ยนแปลงอยู่เสมอ ดังนั้น เมื่อเชื้อไวรัสกลายพันธุ์ก็จะเป็นไปได้ทั้งที่เป็นอันตรายมากขึ้นหรือเป็นอันตรายน้อยลงซึ่งก็ต้องพยายามศึกษาหาช่องทางแก้ไขกันต่อไป